Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 258/06/5502	Čadca, 25.4.2012
EEČ : 2-37-78-2012

U Z N E S E N I E

Trestná vec:	neznámy páchateľ
Trestný čin:	ublíženie na zdraví podľa § 224 odsek 1, odsek  2 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátorka Okresnej prokuratúry Čadca
Rozhodnutie:
Podľa § 215 odsek 2 písmeno c Trestného poriadku zastavujem trestné stíhanie.
Skutková veta:
dňa 15.08.2005 okolo 09.10 hodiny došlo na ceste 1/18 v kilometri 421 v katastri obce XXXXX, okres Čadca, k dopravnej nehode medzi nákladným motorovým vozidlom  DAF, XXXXX s návesom XXXXX ktoré vodič viedol v smere od  obce XXXXX do obce XXXXX  v prudkom klesaní, kde s vozidlom pribrzdil,  následkom čoho sa náves  dostal do šmyku a prešiel do protismeru, kde zadnou ľavou stranou návesu došlo k zrážke s oproti prichádzajúcim vozidlom  továrenskej značky IVECO, XXXXX ktorého vodič XXXXX, narodený XXXXX, bytom XXXXX  reagoval  na situáciu prudkým brzdením a utrpel zranenia: otras mozgu, tržno rezné rany na hlave, krku a chrbátoch oboch rúk, zlomeninu hornej časti holennej kosti vpravo bez posunu kostných úlomkov, s dĺžkou liečby v trvaní 3 mesiace, taktiež spolujazdkyňa vo vozidle IVECO XXXXX, narodená XXXXX, bytom XXXXX,  utrpela narazenie hornej končatiny,  čo si však vyžiadalo len prvotné ošetrenie.

Právna veta:
lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce.
Odôvodnenie:
Podľa  článku 21 odsek 1 Európskeho dohovoru o vzájomnej pomoci v trestných veciach dojednaného dňa 20. apríla 1959 v Štrasburgu a v mene Českej a Slovenskej Federatívnej republiky, podpísaného 13. februára 1992 v Štrasburgu bolo trestné oznámenie  odovzdané do Českej republiky. 

Dňa 16.04.2007 bolo Krajskou prokuratúrou Žilina Okresnej prokuratúre Čadca doručené právoplatné  uznesenie OŠZ vo XXXXX, sp. zn. XXXXX z 15.02.2007 o podmienečnom zastavení trestného stíhania obvineného XXXXX 

Podľa § 215 ods.  2 písm. c) Tr. por. prokurátor môže zastaviť trestné stíhanie, ak o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať  za dostačujúce. 

Vzhľadom na hore uvedené som preto rozhodla tak,  ako je uvedené vo výrokovej časti tohto uznesenia a trestné stíhanie som podľa § 215 ods. 2 písm. c/ Trestného poriadku  z a s t a v i l a.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Janka Švaňová
prokurátorka